open-index/open-wikipedia-markdown huggingface dataset:
Πύργος Αλτγιόχενσταϊν

Ο **πύργος Αλτγιόχενσταϊν** (Γερμ.:Altjochenstein) ήταν μεσαιωνικό κάστρο στο Ούντεργκρίσμπαχ στην Βαυαρία, επάνω από την κοιλάδα του Δούναβη κοντά στο Γιόχενσταϊν στα σύνορα της Γερμανίας με την Αυστρία. Μνημονεύτηκε γραπτώς για πρώτη φορά τον 13ο αιώνα, όταν ήταν στην ιδιοκτησία της ιπποτικής οικογένειας των Γιόκενστάινερ. Το γένος εξέλειψε τον 14ο αιώνα, με αποτέλεσμα η περιουσία τους, μαζί με τον πύργο να περιέλθουν στην αρχιεπισκοπή του Πάσσαου. Έκτοτε ο πύργος ερήμωσε και ερειπώθηκε. 
## Πηγές
* Günther T. Werner: *Burgen, Schlösser und Ruinen im Bayerischen Wald.* Friedrich Pustet, Regensburg 1979, ISBN 3-7917-0603-9
## Εξωτερικοί σύνδεσμοι
* Παρουσίαση του ερειπίου στο www.burgenseite.de
* Παρουσίαση του ερειπίου στο http://www.burgenwelt.de

Κατηγορία:Κάστρα στη Γερμανία
Κατηγορία:Πύργοι
Κατηγορία:Βαυαρία
1-φαινυλαιθαναμίνη

Η **1-φαινυλαιθαναμίνη** ή **(1-φαινυλαιθυλ)αμίνη** είναι μια αρωματική πρωτοταγής μονοαμίνη που βρίσκεται με τη μορφή δύο (2) οπτικών εναντιομερών και έτσι είναι χρήσιμη για χειρόμορφη ανάλυση οπτικά ενεργών όξινων ενώσεων, με το σχηματισμό διαστεομερικών αλάτων.

## Παραγωγή

### Από 1-φαινυλαιθυλαλογονίδιο

#### Μέθοδος Hoffmann

Με επίδραση αμμωνίας σε 1-φαινυλαιθυλαλογονίδιο:


\mathrm{PhCHXCH_3 + 2NH_3 \xrightarrow{} PhCH(NH_2)CH_3 + NH_4X}
 

* Μειονόκτημα της μεθόδου είναι ότι συμπαράγονται οι αντίστοιχες δευτεροταγείς και τριτοταγείς αμίνες.

#### Με επίδραση νατραμίδιου σε 1-φαινυλαιθυλαλογονίδιο

Με επίδραση διαλύματος νατραμίδιου σε βενζυλαλογονίδιο:

\mathrm{PhCHXCH_3 + NaNH_2 \xrightarrow{} PhCH(NH_2)CH_3 + NaX}


#### Με αντιδραστήρια Grignard

Μέσω οργανομαγνησιακών ενώσεων και χλωραμίνης:


\mathrm{PhCHXCH_3 + Mg \xrightarrow PhCH(MgX)CH_3 \xrightarrow{+NH_2Cl} PhCH(NH_2)CH_3 + MgXCl \downarrow}
 


### Αναγωγή 1-νιτρο-1-φαινυλαιθανίου

Με αναγωγή 1-νιτρο-1-φαινυλαιθάνιου:


\mathrm{PhCH(NO_2)CH_3 + 3H_2 \xrightarrow[600^oC]{Ni} PhCH(NH_2)CH_3 + 2H_2O} 
ή
 \mathrm{PhCH(NO_2)CH_3 + 3Fe + 6HCl \xrightarrow{} PhCH(NH_2)CH_3 + 3FeCl_2 + 2H_2O}


### Αποικοδόμηση 2-φαινυλοπροπαναμιδίου

Με αποικοδόμηαη 2-φαινυλoπροπαναμιδίου κατά Hofmann:


\mathrm{PhCH(CONH_2)CH_3 + Br_2 + 4KOH \xrightarrow{} PhCH(NH_2)CH_3 + K_2CO_3 + 2KBr + 2H_2O}
 


### Αναγωγική αμίνωση ακετοφαινόνης

Με αναγωγική αμίνωση ακετοφαινόνης παράγεται 1-φαινυλαιθαναμίνη:


\mathrm{PhCOCH_3 + NH_3 \xrightarrow{-H_2O} PhC(=NH)CH_3 \xrightarrow[Ni]{+H_2} PhCH(NH_2)CH_3 }
 


### Προσθήκη αμμωνίας σε στυρένιο

Με καταλυτική προσθήκη αμμωνίας σε στυρένιο παράγεται 1-φαινυλαιθαναμίνη:


\mathrm{PhCH=CH_2 + NH_3 \xrightarrow{Ti \;\acute{\eta}\; Zr} PhCH(NH_2)CH_3 }
 


## Σημειώσεις και αναφορές


## Πηγές

# Γ. Βάρβογλη, Ν. Αλεξάνδρου, *Οργανική Χημεία*, Αθήνα 1972
# Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991
# SCHAUM'S OUTLINE SERIES, ΟΡΓΑΝΙΚΗ ΧΗΜΕΙΑ, Μτφ. Α. Βάρβογλη, 1999
# Ασκήσεις και προβλήματα Οργανικής Χημείας Ν. Α. Πετάση 1982

Κατηγορία:Αρωματικές αμίνες
Μουσείο Σύγχρονης Τέχνης Φλώρινας

Το **Μουσείο Σύγχρονης Τέχνης της Φλώρινας** είναι ένα μουσείο τέχνης που βρίσκεται στην πόλη της Φλώρινας, και θεωρείται ένα από τα σημαντικότερα και εγκυρότερα εικαστικά κέντρα της χώρας. Ιδρύθηκε από τη Στέγη Φιλοτέχνων Φλώρινας το 1977 και στεγάζεται σε ένα νεοκλασικό κτήριο δίπλα στο ποτάμι Σακουλέβα.

Η συλλογή του μουσείου αποτελείται από 600 περίπου έργα, η οποία περιλαμβάνει έργα ζωγραφικής, γλυπτά και χαρακτικά.Πιο πρόσφατα, η συλλογή του εμπλουτίστηκε με ένα έργο του Δομήνικου Θεοτοκόπουλου που παραχώρησε η Εθνική Πινακοθήκη, καθώς και με 44 χαρακτικά από τη Φλωρεντία. Εκτός από τη μόνιμη έκθεση του, το μουσείο οργανώνει επίσης συμπόσια τέχνης και εκθέσεις των οπτικών και εφαρμοσμένων τεχνών.

## Εξωτερικοί σύνδεσμοι
*Δήμος Φλώρινας - Αξιοθέτα
*Υπουργείο Πολιτισμού και Τουρισμού-Μουσείο Σύγχρονης Τέχνης Φλώρινας 

Κατηγορία:Μουσεία τέχνης στην Ελλάδα
Κατηγορία:Φλώρινα
Γιόχενσταϊν

thumb|right|250px|Ο βράχος Γιόχενσταϊν
thumb|right|250px|Άγαλμα της Νεράιδας Ίζα στην όχθη του Δούναβη, αριστερά στην φωτογραφία διακρίνεται ο βράχος Γιόχενσταϊν
Ο **βράχος Γιόχενσταϊν** (Γερμ.: Jochenstein) είναι βραχονησίδα στον ποταμό Δούναβη στην γερμανική πλευρά των συνόρων με την Αυστρία. Είναι τμήμα της χαλαζιομιγούς βραχοσειράς Πφαλ, που βρίσκεται στο δάσος της Βαυαρίας. Ο βράχος αυτός είναι ονοματοδότης της κοντινής συνοικίας, μιας μονάδας παραγωγής ηλεκτρικού ρεύματος και του κάστρου Αλτγιόχενσταϊν. Εκτός αυτού αποτελεί και φυσικό ορόσημο. 

Το όνομα *Γιόχενσταϊν*, σημαίνει ο βράχος του Ιωάννη και έχει την προέλευσή του σε ένα αρχαίο παγανιστικό έθιμο, σύμφωνα με το οποίο, κατά το ηλιοστάσιο γινόταν σπονδή. Με τον εκχριστιανισμό του ντόπιου πληθυσμού αντί για σπονδή γινόταν ευχέλαιο προς τιμή του Αγίου Ιωάννη του βαπτιστή, και βαφτίζονταν οι ναυτικοί. Για τον σκοπό αυτό κτίστηκε τον 18ο αιώνα ένα εκκλησάκι, και ανεγέρθη πέτρινο άγαλμα του Αγίου Ιωάννη Νέπομουκ, προστάτη των ναυτικών. Σύμφωνα με μια άλλη παράδοση, μέσα στην βραχονησίδα κατοικεί η Νεράιδα Ίζα, η οποία τραγουδάει και παρασύρει τους ναυτικούς στον θάνατο.

## Πηγές
* Herbert Böck, ''Der Bau des Donaukraftwerks Jochenstein, Wien, 1956

Κατηγορία:Νησιά της Αυστρίας
Κατηγορία:Νησιά της Γερμανίας
Κατηγορία:Νησιά του Δούναβη
Σβετοζάρ Βουκμάνοβιτς Τέμπο

Ο **Σβετοζάρ Βουκμάνοβιτς**, γνωστός και ως **Τέμπο** (σερβικά: *Светозар Вукмановић-Темпо*) (14 Αυγούστου 1912 – 6 Δεκεμβρίου 2000), ήταν Γιουγκοσλάβος-Μαυροβούνιος ηγέτης των Παρτιζάνων και στέλεχος της Ένωσης Γιουγκοσλάβων Κομμουνιστών, από τις πιο σημαντικές φυσιογνωμίες της Γιουγκοσλαβικής Αντίστασης.

## Βιογραφικό
Γεννήθηκε στο χωριό Πόντγκορα του Μαυροβουνίου, και από τα νεανικά του χρόνια εντάχθηκε στο Κομμουνιστικό Κόμμα της Γιουγκοσλαβίας. Υπήρξε οργανωτής απεργιών και διαδηλώσεων. Ήταν απόφοιτος του Νομικού Τμήματος του Πανεπιστημίου του Βελιγραδίου.

Κατά τη διάρκεια της Κατοχής, ο Τέμπο εξελίχθηκε σε σημαίνον στέλεχος της Αντίστασης. Υπήρξε μέλος του Ανωτάτου Επιτελείου του Λαϊκού Απελευθερωτικού Στρατού της Γιουγκοσλαβίας (ΛΑΣ), αρχηγός του Κεντρικού Επιτελείου του ΛΑΣ της Βοσνίας και Ερζεγοβίνης. Ήταν ένας από τους πιο στενούς συνεργάτες του Στρατάρχη Τίτο.

Στα χρόνια αυτά, υπήρξε ένας από τους πιο σημαντικούς εκπροσώπους της γραμμής ενοποίησης των Σλαβομακεδόνων ανταρτών στα πλαίσια μιας ενιαίας αντιστασιακής οργάνωσης. Σε αυτήν θα συμμετείχαν και οι Σλαβομακεδόνες της Ελλάδας.

Μετά τον Β' Παγκόσμιο Πόλεμο ο Τέμπο ανέλαβε μια σειρά από υπουργεία και στελεχικές θέσεις στην νέα διακυβέρνηση.

Στη δεκαετία του '70 θα εξαφανιστεί από το προσκήνιο, για να επανέλθει στη δεκαετία του '80 με την έκδοση των απομνημονευμάτων του και τη συμμετοχή του στο δίσκο *Pljuni i zapjevaj moja Jugoslavijo* του συγκροτήματος Bijelo dugme του Γκόραν Μπρέγκοβιτς, όπου τραγούδησε μαζί με την χορωδία του ορφανοτροφείου *Ljubica Ivezić* του Σαράγεβο το παρτιζάνικο τραγούδι *Padaj silo* ως εισαγωγή του τραγουδιού Pljuni i zapjevaj moja Jugoslavijo.

Ο Τέμπο είχε κατηγορηθεί πως το 1945 είχε εμπλακεί στη δολοφονία του ιερέα αδερφού του Λούκα, ως δοσίλογου. Εντούτοις, η κατηγορία αυτή τελικά αποδείχθηκε ανακριβής, καθώς ο Τέμπο ενημερώθηκε εκ των υστέρων για τη δολοφονία του αδερφού του χωρίς να έχει καμία εμπλοκή σε αυτήν. Εξάλλου, ο ίδιος είχε αναλάβει την ανατροφή του ανηψιού του Τσεντομίρ Βουκμάνοβιτς, γιου του δολοφονημένου αδερφού του. Τελικά, αποδείχτηκε πως για τη δολοφονία του Λούκα Βουκμάνοβιτς και πολλών άλλων πραγματικών ή όχι συνεργατών των κατοχικών δυνάμεων, υπεύθυνο ήταν ένα τμήμα της καθοδήγησης του ΚΚΓ, κυρίως οι Έντβαρντ Καρντέλι και Αλεξάνταρ Ράνκοβιτς και όχι ο Σβετοζάρ Τέμπο.

Πέθανε το 2000, και τάφηκε μαζί με τον αδερφό του, όπως επιθυμούσε.

## Σύγκρουση με το ΚΚΕ
Ο Τέμπο υπήρξε σφοδρός επικριτής του ΚΚΕ. Το 1944, όταν η Ομάδα Μεραρχιών Μακεδονίας του ΕΛΑΣ υπό τους Μάρκο Βαφειάδη και Ευριπίδη Μπακιρτζή έλαβε δυναμικά μέτρα για την εκδίωξη των αυτονομιστών από την Μακεδονία και την αντιμετώπιση του σλαβομακεδονικού εθνικισμού, ο Τέμπο δήλωσε πως το ΚΚΕ συντάσσεται με τους Βρετανούς ενάντια στη Νέα Γιουγκοσλαβία και την ΕΣΣΔ.

Αργότερα, το 1977 θα δηλώσει πως το ΚΚΕ αρχικά με τη Συμφωνία της Βάρκιζας πρόδωσε τους Έλληνες αντιστασιακούς και το επαναστατικό κίνημα στην Ελλάδα, ενώ με το ξεκίνημα του δεύτερου αγώνα το 1946 έδειξε τυχοδιωκτισμό καθώς ήταν ξεκάθαρο πως θα καταλήξει σε ήττα.

## Παραπομπές


## Εξωτερικοί σύνδεσμοι

Κατηγορία:Παρτιζάνοι
Κατηγορία:Γιουγκοσλάβοι κομμουνιστές
Αρκτούρος (οργάνωση)

Ο **Αρκτούρος** είναι ελληνική μη κυβερνητική και μη κερδοσκοπική οικολογική οργάνωση, που ιδρύθηκε το 1992, για την προστασία της άγριας χλωρίδας και πανίδας, με δράσεις έρευνας πεδίου, επιστημονικής μελέτης, ευαισθητοποίησης κοινού, περιβαλλοντικής εκπαίδευσης και εθελοντισμού για την προστασία της άγριας ζωής, την ενίσχυση της βιοποικιλότητας και της αειφορίας στην Ελλάδα και στο εξωτερικό.

Ο Αρκτούρος υλοποιεί εθνικά και διασυνοριακά προγράμματα για την προστασία των ορεινών οικοσυστημάτων με έμφαση στα μεγάλα θηλαστικά με στόχο την ολοκληρωμένη διαχείριση των Προστατευόμενων Περιοχών και την παροχή ειδικής τεχνογνωσίας για τις επεμβάσεις στο φυσικό περιβάλλον.

## Ονομασία
Στην αρχαία ελληνική γλώσσα, «*Ἀρκτοῦρος*» σημαίνει «φύλακας των αρκούδων», από το «*ἄρκτος*» και το «*οὖρος*», όρο ο οποίος μεταφράζεται στα νέα ελληνικά ως «*φύλακας*» ή «*προστάτης*».

## Εξωτερικοί σύνδεσμοι
* 

Κατηγορία:Οικολογικές οργανώσεις στην Ελλάδα
Κατηγορία:Οργανώσεις ευζωίας και προστασίας της άγριας πανίδας στην Ελλάδα
Εμανουέλ Φρεμιέ

Ο **Εμανουέλ Φρεμιέ** (γαλλικά: *Emmanuel Frémiet*, Παρίσι, 1824 – Παρίσι, 1910) ήταν Γάλλος γλύπτης, ο οποίος μαθήτευσε κοντά στο διάσημο θείο του και γλύπτη Φρανσουά Ρυντ (François Rude, 1784 – 1855). Θεωρείται ένας από τους σημαντικούς γλύπτες στην απεικόνιση ζώων (sculpteur animalier). Έγινε μέλος της Ακαδημίας Καλών Τεχνών το 1892 και διαδέχτηκε τον Αντουάν-Λουί Μπαρύ (Antoine-Louis Barye, 1795 – 1875) ως καθηγητής σχεδίου ζώων στο Εθνικό Ινστιτούτο Φυσικής Ιστορίας του Βοτανικού Κήπου (Jardin des Plantes) στο Παρίσι. 

[thumb|left|300px|Έφιππος ανδριάντας της Ζαν ντ' Αρκ. Έργο του Εμανουέλ Φρεμιέ. [Παρίσι, Πλατεία των Πυραμίδων]]Ο Φρεμιέ ανέλαβε πολυάριθμες κρατικές παραγγελίες για έργα τόσο στη Γαλλία (π. χ. Ζαν ντ’ Αρκ, Άγιος Μιχαήλ, Φερντινάντ ντε Λεσέψ) όσο και στο εξωτερικό (π. χ. ανδριάντας του Λεσέψ στο Σουέζ). Το πιο γνωστό και από τα πιο αγαπητά δημόσια αγάλματα του Φρεμιέ είναι ο επιχρυσωμένος έφιππος ανδριάντας της «Ζαν ντ’ Αρκ», έργο του 19ου αιώνα (1874), στην Πλατεία των Πυραμίδων (Place des Pyramides) στο Παρίσι. Το άγαλμα αποτελεί σημείο προσκυνήματος των βασιλοφρόνων.

Άλλα αξιόλογα έργα του Φρεμιέ είναι: «Άλογα, δελφίνια και χελώνες» της Κρήνης των Τεσσάρων Ηπείρων του Κόσμου του Καρπώ (Παρίσι, Κήπος των Εξερευνητών), «Ελέφαντας» (Προαύλιο Μουσείου Ορσέ), «Η Φήμη των επιστημών» (1900) και «Η Φήμη των τεχνών» (1900) στη Γέφυρα του Αλεξάνδρου Γ΄, «Σιμόν Μπολίβαρ, απελευθερωτής της Λατινικής Αμερικής» (1933, Cour de la Reine), «Κυνηγός αρκούδων» και «Εκφωλευτής μικρών άρκτων» στο Βοτανικό Κήπο. Στο Μουσείο Ορσέ του Παρισιού βρίσκονται ακόμη τα έργα του «Ζαν ντ’ Αρκ», «Πληγωμένος σκύλος», «Ο Άγιος Μιχαήλ φονεύει το δράκοντα», «Φερντινάντ Λεσέψ» κ. ά. 

## Παραπομπές


## Πηγές
* Georges Belleiche: “Statues de Paris: Les Rues de la Rive Gauche”, pp. 14, 62, 63 & 126, Massin Editeur, Paris, 2006.
* Georges Belleiche: “Statues de Paris: Les Rues de la Rive Droite”, pp. 49 & 110, Massin Editeur, Paris, 2006.

Κατηγορία:Γάλλοι γλύπτες
Κατανοσίνες

right|thumb|250px| Δομή κατανοσίνης Α
right|thumb|250px| Δομή κατανοσίνης Β (λυσοβακτίνης)

Οι **κατανοσίνες** είναι ομάδα αντιβιοτικών (καλούμενα και αντιβιοτικά λυσοβακτίνης). Οι κατανοσίνες είναι φυσικές (μη συνθετικές) ουσίες με ισχυρή αντιβακτηριακή δράση.  Έως τώρα έχουν περιγραφεί η κατανοσίνη Α και η κατανοσίνη Β (λυσοβακτίνη).

## Προέλευση

Οι κατανοσίνες εξάγονται από το υγρό ζύμωσης μικροοργανισμών. Έχει ανακοινωθεί η παραγωγή από *Cytophaga*  και Gram-αρνητικά είδη *Lysobacter*  στην Ιαπωνία και τις ΗΠΑ.

## Δομή

Οι κατανοσίνες είναι δεψιπεπτίδια. Δεν είναι κανονικά πεπτίδια του πρωτογενούς μεταβολισμού, αλλά προκύπτουν από τον δευτερογενή μεταβολισμό των βακτηρίων, που επιτρέπει και την ενσωμάτωση ασυνηθών μη πρωτεϊνογενών αμινοξέων. Έτσι στις κατανοσίνες βρίσκονται τα μη ριβοσωμικά αμινοξέα 3-υδροξυλευκίνη, 3-υδροξυφενυλαλανίνη, 3-υδροξυασπαραγίνη, και αλλο-θεονίνη.

Όλες οι κατανοσίνες έχουν κυκλικό τμήμα και μια γραμμική ουρά. Ο δακτύλιος κλείνει με έναν εστερικό δεσμό (πρόκειται περί κυκλικών δεψιπεπτιδίων συγκεκριμένα ακυλκυλοδεψιπεπτιδίων).

Η κατανοσίνες Α και Β ξεχωρίζουν στην θέση του 7ου αμινοξέος. Στον δευτερεύοντα μεταβολίτη κατανοσίνη Α υπάρχει βαλίνη, ενώ στον κύριο μεταβολίτη κατανοσίνη Β υπάρχει ισολευκίνη.

## Βιολογική δράση

Οι κατανοσίνες παρενοχλούν την βιοσύνθεση της κυτταρικής μεμβράνης. Είναι δραστικότατες κατά επικίνδυνων Gram-θετικών νοσοκομειακών παθογόνων όπως π.χ. κατά σταφυλοκκόκων και εντεροκόκκων. Λόγω της πολλές ελπίδες παρέχουσας δράσης έχουν ασχοληθεί ερευνητικές ομάδες βιολόγων και χημικών με τα αντιβιοτικά κατανοσίνης. Το in-vitro επίπεδο δράσης των κατανοσινών συγκρίνεται με αυτό της βανκομυκίνης.

## Χημική σύνθεση

Το 2007 περιγράφθηκαν οι πρώτες δύο συνθέσεις κατανοσίνης Β (λυσοβακτίνης). 

## Παραπομπές


Κατηγορία:Αντιβιοτικά
A Collection of Michael Jackson's Oldies

Το **A Collection of Michael Jackson's Oldies** είναι απάνθισμα της Motown Records που κυκλοφόρησε το 1972, με τραγούδια του Μάικλ Τζάκσον και των Τζάκσον 5 από το 1969 μέχρι το 1972. Κυκλοφόρησε μόνο στις ΗΠΑ.

## Κατάλογος κομματιών

;Πλευρά 1

#*I Want You Back* (The Corporation)
#*ABC* (The Corporation)
#*The Love You Save* (The Corporation)
#*2-4-6-8* (Τζόουνς / Σάβιερ) 
#*I'll Be There* (Γκόρντι / Γουέστ / Ντάβις / Χάτς) 
#*Goin' Back to Indiana* (The Corporation)
#*Mama's Pearl* (The Corporation)
#*Can I See You in the Morning*

;Πλευρά 2

#*Got to Be There* (Βιλλένσκι)
#*Maria (You Were the Only One)* (Μπράουν / Γκλόβερ / Γκόρντι / Στόρι)
#*Ain't No Sunshine* (Βίθερς) 
#*Rockin' Robin* (Τόμας) 
#*I Wanna Be Where You Are* (Βέαρ / Ρος) 
#*Shoo-Be-Doo-Be-Doo-Be-Doo Da-Day* (Γκόσμπι / Μόι / Γούοντερ)  
#*People Make the World Go 'Round* (Μπέλλ / Κρίντ)
#*The Greatest Show on Earth* (Λάρσον / Μαρκελλίνο) 
#*Ben* (Μπλάκ / Σάρφ) 

Κατηγορία:Απανθίσματα του Μάικλ Τζάκσον
Λινκοσαμίδες

thumb|250px| Βασική δομή λινκομυκίνης
thumb|250px| Βασική δομή κλινδαμυκίνη (ένα χλώριο επιπλέον σε σχέση με την λινκομυκίνη, προσοχή αντεστραμμένη εικόνα)

Οι **λινκοσαμίδες** είναι τάξη αντιβιοτικών. Συμπεριλαμβάνει τα αντιβιοτικά λινκομυκίνη και κλινδαμυκίνη. Απομονώθηκαν πρώτη φορά από τον μύκητα *Streptomyces lincolnensis* και δρουν εμποδίζοντας την πρωτεϊνόσυνθεση στα βακτήρια.

## Μηχανισμός δράσης
μικρογραφία|O μηχανισμός της λινκοσαμίδης που αναστέλλει την παραγωγή της βακτηριδιακής πρωτεΐνης.
Οι λινκοσαμίδες δρουν βακτηριοκτόνα παρενοχλώντας την σύνθεση πρωτεϊνών. Συνδέονται με το 23s τμήμα της 50S υπομονάδας των βακτηριακών ριβοσωμάτων και επάγουν πρόωρη απελευθέρωση του tRNA από το ριβόσωμα.  Οι λινκοσαμίδες δεν παρενοχλούν την πρωτεϊνοσύνθεση των ανθρωπίνων κυττάρων ή άλλων ευκαρυωτικών κυττάρων, διότι αυτά είναι δομικώς διαφορετικά από εκείνα των βακτηρίων. 

## Ιστορία και χρήσεις

Η πρώτη λινκοσαμίδη που ανακαλύφθηκε ήταν η λινκομυκίνη, που απομονώθηκε από το *Streptomyces lincolnensis* σε ένα δείγμα εδάφους από το Λίνκολν της Νεμπράσκα (εξ ου και το όνομα).

Η λινκομυκίνη αντικαταστάθηκε από την κλινδαμυκίνη, η οποία επιδεικνύει βελτιωμένη αντιβακτηριακή δράση. Η κλινδαμυκίνη επιδεικνύει επίσης και κάποια δραστικότητα κατά πλασματικών πρωτοζώων και έχει χρησιμοποιηθεί σε τοξοπλασμώσεις και μαλάρια.

Χρησιμοποιούνται συνήθως κατά σταφυλοκόκκων και στρεπτοκόκκων και έχουν αποδειχθεί χρήσιμες κατά των *Bacteroides fragilis* και μερικών άλλων αναεροβίων. Χρησιμοποιούνται στην θεραπεία του συνδρόμου τοξικού σοκ και πιστεύεται ότι καταστέλλουν απευθείας την παραγωγή Μ-πρωτεΐνης, γεγονός που οδηγεί σε ισχυρή φλεγμονώδη απάντηση.

## Αντοχή

Τα βακτήρια πιθανώς μεταβάλλουν τον τομέα σύνδεσης της ουσίας (ομοίως με την παρατηρημένη ανοχή σε μακρολίδες και στρεπτογραμίνες). Ο μηχανισμός αντοχής είναι η μεθυλίωση του 23s τμήματος σύνδεσης. Εάν συμβαίνει αυτό, το βακτήριο εμφανίζει αντοχή τόσο στις μακρολίδες όσο και στις λινκοσαμίδες. Επίσης έχει περιγραφεί ενζυματική απενεργοποίηση της κλινδαμυκίνης (σπανίως).

## Συνταγολογία

Οι λινκοσαμίδες, ως υδροχλωρικό άλας, είναι πικρές στην γεύση, χορηγούνται όπως οι παλμιτικοί εστέρες ή συνταγογραφούνται ως κάψουλες.

## Φαρμακοδυναμική

Πρόκειται περί βακτηριοστατικών φαρμάκων και ανταγωνιστών μακρολίδων και στρεπτογραμινών.

## Βιβλιογραφία
* Van Bambeke F. Mechanisms of action. In Armstrong D, Cohen *J. Infectious diseases*. Mosby, London, 1999, pp7/1.1-7/1.14

## Παραπομπές


Κατηγορία:Αντιβιοτικά
Μονοβακτάμες

right|thumb|300px| Δομή αζτρεονάμης με τον <span style="color:blue;">'''μπλε'''</span> διεξαιρούμενο δακτύλιο β-λακτάμης.
right|thumb|300px| Δομή τιγκεμονάμης με τον δακτύλιο β-λακτάμης.

Οι **μονοβακτάμες** (π.χ. η αζτρεονάμη και η τιγκεμονάμη) είναι φαρμακευτικές δραστικές ουσίες που χορηγούνται ως αντιβιοτικά.

## Παραγωγή και δομή

Οι μονοβακτάμες είναι ημισυνθετικά αντιβιοτικά. Παράγονται από κατά Γκραμ αρνητικά βακτήρια και τροποποιούνται στη συνέχεια συνθετικά. Όπως πολλά άλλα αντιβιοτικά της ομάδας της β-λακτάμης περιέχουν έναν μονοκυκλικό δακτύλιο β-λακτάμης, χωρίς περαιτέρω (από κυκλοποίηση προερχόμενο) δακτύλιο. 

## Εφαρμογή

Οι μονοβακτάμες είναι σταθερές στην β-λακταμάση, δεν απορροφώνται όμως από το γαστρεντερικό σύστημα και ως εκ τούτου πρέπει να χορηγούνται παρεντερικά. Το πεδίο δράσης των περιλαμβάνει μόνον Γκραμ αρνητικά παθογόνα, ενώ είναι αδρανείς κατά αναεροβίων και Γκραμ θετικών παθογόνων. Η θεραπευτική χρήση περιορίζεται συνήθως σε άτομα με αλλεργία κατά πενικιλινών και κεφαλοσπορινών.

## Παραπομπές


Κατηγορία:Αντιβιοτικά
Κατηγορία:Λακτάμες
Πύργος Άουερμπουργκ

Ο **πύργος Άουερμπουργκ** (γερμ. *Burg Auerburg*) ήταν μεσαιωνικό κάστρο που βρισκόταν στην κορυφή ενός βράχου επάνω από το Όμπεραουντορφ στην κοιλάδα του Ινν στο κρατίδιο της Βαυαρίας στη Γερμανία. Αρχαιολογικά ευρήματα πιστοποιούν την κατοίκηση του βράχου από την εποχή του χαλκού, ενώ τα οχυρώματα του κάστρου κατασκευάστηκαν τον 12ο αιώνα. Αρχικά το κάστρο ήταν ιδιοκτησία του οίκου των *Φάλκενσταϊν*, και με την πάροδο του χρόνου πέρασε στην ιδιοκτησία των *Βίττελσμπάχερ*. Το κάστρο μνημονεύτηκε γραπτώς για πρώτη φορά σε συμβόλαιο των Βίττελσμπάχερ το 1329. Η τοποθεσία του ήταν στρατηγικής σημασίας, αφού βρισκόταν ανάμεσα στα άλλα κάστρα του Κούφσταϊν, Τίρμπεργκ και Κίρνσταϊν και εξασφάλιζε την κοιλάδα του Ινν. Το 1350 το κάστρο ήταν αναγνωρισμένο ως δικαστήριο και έδρα Δούκα, και άκμασε πολιτικά. Στα τέλη του 15ου αιώνα το κάστρο διευρύνθηκε με οχύρωμα, ενώ τον 18ο αιώνα ήταν ένα από τα πιο λαμπρά κάστρα της περιοχής. Καταστράφηκε το 1743, 1745 και 1747 και σήμερα δεν σώζεται σχεδόν τίποτα. 

Το Πανεπιστήμιο του Μπάμπεργκ διενήργησε έρευνες από το 1992 ως το 1998, κατά τις οποίες ανευρέθηκαν τείχη, ενώ από το 1991 λειτουργεί μουσείο που εκθέτει την ιστορία του κάστρου.

## Πηγές

* Historischer Atlas von Bayern, Altbayern Heft 38: Die Landgerichte Rosenheim und Auerburg und die Herrschaften Hohenaschau und Wildenwart, München, 1978 
* Einmayr Max, Inntaler Sagen, Sagen und Geschichten aus dem Inntal zwischen Kaisergebirge und Wasserburg, Oberaudorf 1988

Κατηγορία:Κάστρα στη Γερμανία
Κατηγορία:Πύργοι
Κατηγορία:Βαυαρία
Πύργος Ρίνγκελσταϊν

thumb|right|250px|Μέρος των ερειπίων του πύργου σήμερα
Ο **πύργος Ρίνγκελσταϊν** (γερμ. *Burg Ringelstein*) ήταν μεσαιωνικό κάστρο που κτίστηκε το 1835 και βρισκόταν επάνω από τον ποταμό Άλμε στην περιοχή Μπίρεν του κρατιδίου της Βόρειας Ρηνανίας-Βεστφαλίας στη Γερμανία. Το 1383 οι οίκος Ντάβενσμπέργκερ του Μπίρεν ανέλαβε την ανέγερση του πύργου, ως φέουδο από τον καθολικό αρχιεπίσκοπο *Φρίντριχ Γ' φον Σάαρβερντεν*. Στο σημείο αυτό μνημονεύεται το 1376 ένας πύργος που ήταν προπύργιο της αρχιεπισκοπής της Κολωνίας, χωρίς όμως να αναφέρεται αν αυτός ήταν κατεστραμμένος, ή απλώς ημιτελής. Το 1934 οι Ντάβενσμπέργκερ παραχώρησαν τον πύργο ως ενέχυρο στον οίκο Σάρφενμπεργκ του Μπρίλον, και το 1399 ο *Μπέρτολντ φον Μπίρεν* τον εξαγόρασε. Στο συμβόλαιο αυτό μνημονεύεται γραπτώς ο πύργος Ρίνγκελσταϊν για πρώτη φορά. Το 1458 την ανέλαβε ο Δούκας της Έσσης. Το 1574 ο πύργος χρησιμοποιήθηκε ως κυνηγετικό ανάκτορο των ευγενών του Μπίρεν. Διέθετε δώδεκα κάμαρες, μαγειρίο, υπόγεια για την αποθήκευση τροφών, φούρνο, στάβλους και μια αποθήκη σίτου. Την εποχή του τριακονταετή πολέμου φυλακίστηκαν στα υπόγειά του και βασανίστηκαν φρικτά πολλές μάγισσες, και καταδικάστηκαν σε θάνατο. Αναφέρεται ότι το 1631 μέσα σε 30 ημέρες μόνο, καταδικάστηκαν και θανατώθηκαν πενήντα πέντε άνθρωποι. Ο πύργος παράκμασε μετά το 1802 και ερειπώθηκε. Το 2005 διενεργήθηκαν σημαντικές αρχαιολογικές ανασκαφές. Ανακαλύφθηκαν υπόγειοι χώροι και διάδρομοι, και τα υπολείμματα ενός ισχυρού αμυντικού πύργου, αρχικού ύψους είκοσι μέτρων. Οι εργασίες αναστήλωσης συνεχίζονται (2011).

## Παραπομπές


## Πηγές
* Gerhard Henkel: *Geschichte und Geographie des Kreises Büren*. Paderborn 1974, S. 164 f.
* Reinhard Oberschelp: *Die Edelherren von Büren bis zum Ende des 14. Jahrhunderts*. Münster 1963.
* J. Voermanek: *Burg Ringelstein im Kreis Büren*. Büren 1991. (Archäologische Funde der Bronzezeit)

## Εξωτερικοί σύνδεσμοι
* 
* Παρουσίαση του πύργου στο ''Burgenwelt''
* Παρουσίαση του πύργου στην ιστοσελίδα της πόλης Μπίρεν

Κατηγορία:Κάστρα στη Γερμανία
Κατηγορία:Πύργοι
Αρμάν Φερναντέζ

Ο **Αρμάν Φερναντέζ** (*Armand Fernadez*, 17 Νοεμβρίου 1928 – 22 Οκτωβρίου 2005), γνωστός ως **Αρμάν** (Arman), ήταν Αμερικανός γλύπτης, γαλλικής καταγωγής, γεννημένος στη Νίκαια (Nice) της Γαλλίας. Μπήκε στην Εθνική Σχολή Διακοσμητικών Τεχνών της Νίκαιας το 1946 και στη συνέχεια στη Σχολή του Λούβρου, όπου σπούδασε αρχαιολογία και ανατολικές τέχνες. 

Ο Αρμάν αφοσιώθηκε αρχικά στη ζωγραφική, εκθέτοντας το 1955 τα πρώτα έργα του αφηρημένης τεχνοτροπίας, με τον τίτλο «Αποτυπώματα» (Cachets). Μαζί με τους Υβ Κλάιν, Σεζάρ και Ζαν Τενγκελύ, ήταν ιδρυτικό μέλος και από τους πρωτοπόρους της σχολής των Νέων Ρεαλιστών (Nouveaux Realistes), μιας ομάδας καλλιτεχνών που απέρριπτε την κυρίαρχη την εποχή εκείνη αφηρημένη έκφραση και στρεφόταν προς τα κάθε είδους υλικά και αντικείμενα της καθημερινής ζωής. 
Ο Αρμάν έγινε γνωστός από τη χρήση καθημερινών αντικειμένων, που εκφράζουν την πραγματικότητα της εποχής του. Καθιερώθηκε με τις σειρές των έργων του με τους γενικούς τίτλους «Σκουπίδια» (Poubelles), απορρίμματα διαλεγμένα στην τύχη και εκτεθειμένα μέσα σ’ ένα γυάλινο κουτί, και «Συσσωρεύσεις» (Accumulations), όπου ομοειδή αντικείμενα τοποθετούνται σ’ ένα κουτί ή μια συσκευή από πολυεστέρα ή πλεξιγκλάς. 

Το 1970, τα έργα του παρουσιάστηκαν στο γαλλικό περίπτερο της Παγκόσμιας Έκθεσης στην Οζάκα της Ιαπωνίας και προσείλκυσαν το ενδιαφέρον του κοινού και της κριτικής. Η επιτυχία του συνδυάστηκε με πολλές ανά τον κόσμο παραγγελίες. Φιλοτέχνησε μνημειακά γλυπτά στο Μόντε Κάρλο, το Χιούστον, το Ντάλας, το Τελ Αβίβ, τη Βηρυτό και το Παρίσι. Το 1972, απέκτησε την αμερικανική υπηκοότητα. 

thumb|αριστερά|200px|«Η Ώρα για όλους» (1985). Έργο του Αρμάν Φερναντέζ. Παρίσι, Σταθμός Σαιν-Λαζάρ.

Χαρακτηριστικά δείγματα της δουλειάς του Αρμάν είναι οι κατασκευές μπροστά από το σιδηροδρομικό σταθμό Σαιν-Λαζάρ (Gare Saint-Lazare) του Παρισιού: «Η Ώρα για όλους» (1985, L’ Heure de tous), μια συσσώρευση ρολογιών που δείχνουν διαφορετικές ώρες, και «Ισόβια πορεία» (1985, Consigne a vie), μια συσσώρευση από βαλίτσες. Στο Κέντρο Ζωρζ Πομπιντού βρίσκονται αντιπροσωπευτικά έργα του, όπως «Δέσμη κλαρινέτων», «Συσσώρευση ραδιολυχνιών και πολυεστέρας κάτω από πλεξιγκλάς», «Συσσώρευση, Μάσκες φωταερίου μέσα σ’ ένα κιβώτιο από πλεξιγκλάς», «Συσσώρευση, Οδοντοστοιχίες μέσα σ’ ένα κιβώτιο» κ. ά. 

Ο Αρμάν πέθανε στις 22 Οκτωβρίου 2005 στη Νέα Υόρκη σε ηλικία 76 ετών και η τέφρα του μεταφέρθηκε το 2008 στο Κοιμητήριο Περ Λασαίζ (Père Lachaise) του Παρισιού.

## Παραπομπές


## Πηγές
* Georges Belleiche: “Statues de Paris: Les Rues de la Rive Droite”, p. 127, Massin Editeur, Paris, 2006.
* Χέρμπερτ Ρηντ: «Λεξικό Εικαστικών Τεχνών», λήμμα «Αρμάν», σελ. 25, Εκδόσεις ΥΠΟΔΟΜΗ, Αθήνα, 1986.

## Εξωτερικοί σύνδεσμοι
* 

Κατηγορία:Γάλλοι γλύπτες
Κατηγορία:Γάλλοι ζωγράφοι του 20ού αιώνα
Κατηγορία:Αμερικανοί γλύπτες
Κατηγορία:Αμερικανοί ζωγράφοι
Κατηγορία:Καλλιτέχνες του Νεορεαλισμού
Φαράγγι του Χα

thumb|250px|Το Φαράγγι του Χα.
Το **Χα** είναι ένα φαράγγι στην ανατολική πλευρά του νησιού της Κρήτης στην Ελλάδα. Βρίσκεται στο νομό Λασιθίου κοντά στο Μοναστηράκι, στη δυτική πλαγιά του βουνού Θρυπτή, βόρεια της Ιεράπετρας. Η είσοδός του που είναι μόλις τρία μέτρα, βρίσκεται σε υψόμετρο 370μ. και ως την έξοδο κατηφορίζει και καταλήγει σε υψόμετρο 140μ. Έχει περίπου 33 ραπέλ το μεγαλύτερο από τα οποία αγγίζει το ύψος των 35μ. Γενικά διαθέτει πολύ στενά τοιχώματα, με πλάτος μόλις λίγα εκατοστά. Προς το τέλος του φαραγγιού χύνεται ένας μεγάλος καταρράκτης ύψους 215 μέτρων. Αν και υπάρχουν πολλές διαφορετικές εκδοχές για την προέλευση του ονόματός του, αυτή που υπερισχύει είναι ότι προέρχεται ετυμολογικά από το ρήμα "χάσκω" που σημαίνει δημιουργώ χάσμα, άνοιγμα.

Το φαράγγι του Χα έχει 26 τεχνικές καταβάσεις η μεγαλύτερη εκ των οποίων είναι 30μ. και σχεδόν καθόλου περπάτημα. Γι' αυτό οι επισκέπτες του είναι κυρίως έμπειροι ορειβάτες, καθώς είναι αρκετά επικίνδυνο.  Θεωρείται ένα από τα αγριότερα φαράγγια της Ελλάδας και ένα από τα πιο δύσκολα για διάσχιση, αλλά ένα από τα 10 ομορφότερα σε όλη την Ευρώπη. Οι πρώτοι που το διέσχισαν ήταν τρεις Θεσσαλονικείς ορειβάτες, ο Σταύρος Λαζαρίδης, ο Βλάσης Χατζηπαναγιώτου και ο Χρόνης Αματζίδης. Για να το διασχίσουν χρειάστηκαν μία εβδομάδα, από τις 17 ως τις 23 Ιουνίου το 1987.
αριστερά|μικρογραφία|257x257εσ|Καταρράκτης στο φαράγγι του Χα

## Οικολογία
Το φαράγγι διαθέτει πλούσια χλωρίδα και πανίδα. Οι μικρές λίμνες αποτελούν σημαντικούς υδροβιότοπους για πολλά μεταναστευτικά πουλιά, αλλά και για μόνιμα πουλιά και θηλαστικά. Από τα θηλαστικά το είδος που κυριαρχεί είναι ο κρητικός λαγός, ενώ συναντάται και η κρητική νυφίτσα (*καλογυναικάρι*) και ο κρητικός ασβός (*άρκαλος*). Έχει, επίσης, παρατηρηθεί ο ακανθωτός ποντικός, τρωκτικό που δεν υπάρχει αλλού στην Ευρώπη και είναι στοιχείο της αφρικανικής πανίδας.
Στο φαράγγι θα συναντήσει κανείς την τραχεία πεύκη καθώς και πλήθος άλλων ειδών δέντρων και θάμνων, αρωματικών φυτών και λουλουδιών. Πολλά σπάνια και απειλούμενα φυτικά είδη έχουν βρει ιδανικό καταφύγιο μέσα στη Χαράδρα.

### Προστατευόμενη τοποθεσία
Το όρος Θρύπτης και η γύρω περιοχή του, με συμπεριλαμβανόμενο το φαράγγι του Χα, είναι προστατευόμενος βιότοπος του Natura 2000.

## Αναφορές


## Εξωτερικοί σύνδεσμοι
*Φαράγγι του Χα 

Κατηγορία:Περιφερειακή ενότητα Λασιθίου
Χα
Σόλσμπερι

Το **Σάλσμπερι** (αγγλικά: *Salisbury*) είναι πόλη στο Γουιλτσάιρ (αγγλ. Wiltshire), η μοναδική στην περιοχή. Η πόλη βρίσκεται στα νοτιοανατολικά του Γουιλτσάιρ, κοντά στα όρια της κοιλάδας του Σάλσμπερι (Salisbury Plain). Βρίσκεται στο σημείο ένωσης πέντε ποταμών: του Νάντερ (Nadder), του Έμπλ (Ebble), του Γουάιλι (Wylye) και του Μπορν (Bourne) που καταλήγουν στον ποταμό Έιβον (Avon), ο οποίος κυλάει μέχρι την νότια ακτή όπου χύνεται στην θάλασσα στο Κράισττσερτς (Christchurch) του Ντόρσετ (Dorset). Ο σιδηροδρομικός σταθμός του Σάλσμπερι εξυπηρετεί την πόλη, ενώ ταυτόχρονα αποτελεί το σταυροδρόμι ανάμεσα στο δυτικό μέρος της σιδηροδρομικής γραμμής της κεντρικής Αγγλίας (αγγλ. West of England Main Line) και την κεντρική σιδηροδρομική γραμμή του Γουέσεξ (Wessex Main Line) κάνοντάς το το εμπορικό κέντρο της περιοχής. Στο Σάλσμπερι επίσης, βρίσκεται το περιβόητο Στόουνχεντζ. 

## Παραπομπές


## Πηγές
* Official tourism website
* Let Me Tell You: Salisbury- μια ταινία του BBC σχετικά με την ζωή στην πόλη το 1967 στο BBC Wiltshire
* Historic Salisbury photos στο BBC Wiltshire

Κατηγορία:Γεωγραφία του Ηνωμένου Βασιλείου
Κατηγορία:Πόλεις της Αγγλίας
Σεβαστοπούλειος Σχολή

μικρογραφία|Η σφραγίδα της σχολής
Η **Σεβαστοπούλειος Σχολή** ήταν η πρώτη τεχνική σχολή στην Ελλάδα. Ιδρύθηκε το 1905 από τον Σύλλογο προς Διάδοση Ωφελίμων Βιβλίων με πρωτοβουλία του Γεωργίου Δροσίνη. 

Ο ίδιος κατοικεί για ένα μεγάλο χρονικό διάστημα στο μικρό σπιτάκι που προοριζόταν για τον επιστάτη, αγρυπνώντας έτσι για την πρόοδό της και για την τήρηση του κανονισμού της που ο ίδιος είχε εκπονήσει. Από το 1908-1913 μέχρι τους Βαλκανικούς πολέμους, όταν η Σχολή πέρασε από επίταξη σε επίταξη, ο Δροσίνης περνούσε σχεδόν κάθε μέρα από τη Σχολή και από την Παρασκευή μέχρι τη Δευτέρα, έμενε στο "σπιτάκι" κτισμένο στην άκρη του οικοπέδου, για να επιτηρεί την λειτουργία της Σχολής. 
μικρογραφία|Η σημαία της σχολής
Θεμελιώθηκε την 24η Απριλίου 1908, από τον δυναμικό Δημήτριο Βικέλα. Ένα μεγάλο μέρος των χρημάτων εξασφαλίσθηκε από τις δωρεές των Κωνσταντίνου Σεβαστοπούλου, του οποίου τιμητικώς η Σχολή φέρει το όνομά του, και του Μαρίνου Κοριαλένιου. 

Ο Δημήτριος Βικέλας εξελέγη το 1894 πρώτος πρόεδρος της Διεθνούς Ολυμπιακής Επιτροπής. Παρέμεινε στη θέση αυτή έως το 1896, οπότε τον διαδέχθηκε ο βαρώνος Ντε Κουμπερτέν.

Οικοδομήθηκε από τον αρχιτέκτονα Αριστείδη Μπαλάνο με βάση το σχέδιο της σχολής Σομοσκού της Γαλλίας, στην οποία είχε πάει ο Βουκελάς το 1905 για να συλλέξει στοιχεία σχετικά με την ίδρυση και την οργάνωση τής σχολής. Ευρίσκεται πίσω από την οικία του Πρέσβεως των Ηνωμένων Πολιτειών της Αμερικής, στην οδό Παναγή Κυριακού.

## Πηγές
* 

Κατηγορία:Επαγγελματικές σχολές στην Αθήνα
Αεροφόροι σάκοι

Οι **αεροφόροι σάκοι** (αερόσακκοι ή αεριούχοι σάκοι) είναι λεπτότοιχοι σάκοι οι οποίοι από τους πνεύμονες διακλαδίζονται μέσα στα οστά ή ανάμεσα στα εντόσθια των πτηνών. οι βασικές τους λειτουργίες είναι οι εξής:

#Έχουν ουσιαστικό ρόλο στη αναπνοή αποθηκεύοντας καθαρό αέρα και εφοδιάζοντας συνεχώς με αυτόν τους πνεύμονες.
#Καθώς οι περισσότεροι από αυτούς είναι τοποθετημένοι ραχιαία, βοηθούν την πτήση με διατήρηση του κέντρου βάρους του σώματος χαμηλά.
#Βοηθούν στη ψύξη του σώματος κατά τις ενεργοβόρες διαδικασίες όπως η πτήση, με εξάτμιση νερού στην επιφάνειά τους.
#Στα υδρόβια πτηνά υποβοηθούν την άνωση του σώματος και σε όσα βουτούν από ψηλά στο νερό για τη σύλληψη της λείας τους, προστατεύουν το σώμα από τους κραδασμούς.
#Ορισμένοι από αυτούς που βρίσκονται στην κοιλιακή περιοχή βοηθούν την αφόδευση, την ωοτοκία ενώ άλλοι στην περιοχή του λαιμού συμμετέχουν στις διαδικασίες επίδειξης κατά την αναπαραγωγή.

## Πηγές
*ΠΤΗΝΑ-ΘΗΛΑΣΤΙΚΑ. ΠΑΝΕΠΙΣΤΗΜΙΑΚΕΣ ΠΑΡΑΔΟΣΕΙΣ ΖΩΟΛΟΓΙΑΣ ΙΙ. ΒΑΣΙΛΗΣ ΓΚΟΥΤΝΕΡ, ΘΕΣΣΑΛΟΝΙΚΗ 1992, ΥΠΗΡΕΣΙΑ ΔΗΜΟΣΙΕΥΜΑΤΩΝ

Κατηγορία:Ανατομία των πτηνών
Μείζων λεμούριος νάνος

Ο **μείζων λεμούριος νάνος** (***Cheirogaleus major*** - ***Χειρογαλέος ο μείζων***) ή **λεμούριος νάνος του Ζοφρουά**, είναι λεμούριος ευρέως κατανεμημένος στα κύρια και δευτερεύοντα δάση κοντά στην ανατολική ακτή της Μαδαγασκάρης. Η γούνα του είναι γκρι ή κοκκινωπή καφέ, και υπάρχουν σκούροι κύκλοι γύρω από τα μάτια του. Στο τέλος της υγρής περιόδου η ουρά του μεγαλώνει κάπως από την αποθήκευση λίπους.

Αποτελεί λεία της μαγκούστας *[[Galidia elegans]]* και του αρπακτικού *[[Buteo brachypterus]]*, ενώ πιστεύεται ότι πιθανώς θηρεύεται και από την φόσα (*Cryptoprocta ferox*), καθώς η τελευταία είναι γνωστό ότι θηρεύει άλλους λεμούριους.

## Ταξινομία
Μεταξύ 2000 και 2009, οι πληθυσμοί των λεμούριων νάνων γύρω από τις περιοχές Tamatave, Tampira, Mahambo, Ancaya, Ambodivoangy, και Fesi Malendo θεωρούνταν ξεχωριστό είδος, το ***Cheirogaleus ravus*** (μείζων σιδηρογκρί λεμούριος νάνος). Είχε περιγραφεί ως έχων τρίχωμα  σιδηρο-γκρί με καφετί αποχρώσεις, αμυδρή ραχιαία λωρίδα, λευκά πόδια, ουρά με λευκή άκρη, και σκούρα αυτιά τα οποία ήταν είτε γυμνά είτε με αραιό τρίχωμα. Ωστόσο το 2009, ο Groeneveld *et al* απέδειξαν γενετικώς ότι ο *Cheirogaleus ravus* ήταν συνώνυμο του *Cheirogaleus major*, και έτσι ο μείζων σιδηρογκρί λεμούριος νάνος δεν αναγνωρίζεται πλέον ως ξεχωριστό είδος.

## Δείτε επίσης
* Ταξινομία των λεμούριων

## Παραπομπές



Κατηγορία:Χειρογαλεΐδες
Σουόνσι Σίτι

Η **Σουόνσι Σίτι** (ουαλικά: *Clwb Pêl-droed Dinas Abertawe*, αγγλικά: *Swansea City Association Football Club*) είναι μια ουαλική επαγγελματική ομάδα ποδοσφαίρου η οποία έχει ως έδρα την πόλη Σουόνσι της Ουαλίας. Αγωνίζεται στην αγγλική Τσάμπιονσιπ. Η ομάδα δίνει τους εντός έδρας αγώνες της στο Λίμπερτι Στέιντιουμ.

## Ιστορία
Η  Σουόνσι Σίτι ιδρύθηκε το 1912 και έγινε μέλος της Φούτμπολ Λιγκ το 1921. Έπαιξε στην παλιά Φούτμπολ Λιγκ Φέρστ Ντιβίζιον (την σημερινή Πρέμιερ Λιγκ), την περίοδο 1981-1982 τερματίζοντας στην έκτη θέση. Ακολούθως υποβιβάστηκε. Την περίοδο 2010-11 προβιβάστηκε ξανά στην Πρέμιερ Λιγκ μετά την νίκη της στα πλέι-οφ ανόδου της (Τσάμπιονσιπ και έτσι αποτελεί το πρώτο ουαλικό σωματείο που αγωνίστηκε στην κατηγορία από τότε που ονομάστηκε Πρέμιερ Λιγκ.

Ο σύλλογος ήταν γνωστός ως Σουόνσι Τάουν (αγγλικά: Swansea Town) μέχρι το 1969, όταν υιοθέτησε το όνομα Σουόνσι Σίτι για να αντικατοπτρίζεται σ' αυτό η αλλαγή του Σουόνσι σε πόλη. Από το 2005 η Σουόνσι Σίτι παίζει τα εντός έδρας παιχνίδια της στο Λίμπερτυ Στάντιουμ. Πριν το 2005 έδρα της ομάδας ήταν το Βετς Φιλντ.

Η Σουόνσι Σίτι και οι οπαδοί της είναι ανεπίσημα γνωστοί ως «Τζακς». Μια εξήγηση για αυτό το όνομα είναι ότι κατά τον 17ο αιώνα, οι ναύτες από το Σουόνσι ήταν σεβαστά άτομα και κάθε «Σουόνσι Τζακ» ήταν ελεύθερος να ακολουθήσει κάποιο πλήρωμα χάρη στην φήμη της πόλης για καλούς ναύτες. Παρ' όλα αυτά, πολλοί είναι αυτοί που πιστεύουν ότι το όνομα προέρχεται από το φημισμένο ναυαγοσωστικό σκυλί «Σουόνσι Τζακ».

## Επιτυχίες
.

;Πρωταθλήματα
***Σέκοντ Ντιβίζιον/[[Τσάμπιονσιπ]]** (δευτέρου επιπέδου κατηγορία)
::Προβιβασμός (1): 1980–81
::Νικήτρια πλέι-οφ (1): 2010–11
***Θερντ Ντιβίζιον Σάουθ/[[Φούτμπολ Λιγκ Ουάν|Λιγκ Ουάν]]** (τρίτου επιπέδου κατηγορία)
::Πρωταθλήτρια (3): 1924–25, 1948–49, 2007–08
::Προβιβασμός (1): 1978–79
***Φορθ Ντιβίζιον/Ντιβίζιον Θρι/[[Φούτμπολ Λιγκ Του|Λιγκ Του]]** (τέταρτου επιπέδου κατηγορία)
::Πρωταθλήτρια (1): 1999–2000
::Προβιβασμός (3): 1969–70, 1977–78, 2004–05
::Νικήτρια πλέι-οφ (1): 1987–88
***[[Ουαλική Φούτμπολ Λιγκ]]**
::Πρωταθλήτρια (12): 1912–13, 1924–25, 1925–26, 1933–34, 1934–35, 1935–36, 1950–51, 1961–62, 1962–63, 1963–64, 1964–65, 1975–76

;Κύπελλα
***[[Λιγκ Καπ Αγγλίας]]**
::Κυπελλούχος (1): 2012–13
***[[Φούτμπολ Λιγκ Τρόφι]]**
::Νικήτρια (2): 1993–94, 2005–06
***[[Κύπελλο Ουαλίας (ποδόσφαιρο ανδρών)|Κύπελλο Ουαλίας]]**
::Κυπελλούχος (10): 1912–13, 1931–32, 1949–50, 1960–61, 1965–66, 1980–81, 1981–82, 1982–83, 1988–89, 1990–91
***Πρέμιερ Καπ Ουαλίας**
::Νικήτρια (2): 2004–05, 2005–06

## Ευρωπαϊκές συμμετοχές
Ο πίνακας που ακολουθεί παρουσιάζει την πορεία της ομάδας στις διοργανώσεις της ΟΥΕΦΑ.

## Παραπομπές


## Εξωτερικοί σύνδεσμοι

* 

Κατηγορία:Ιδρύσεις αθλητικών συλλόγων το 1912
Κατηγορία:Ιδρύσεις ποδοσφαιρικών ομάδων το 1912

Κατηγορία:Ποδοσφαιρικές ομάδες Ουαλίας
The Best of Michael Jackson

Το ***The Best of Michael Jackson*** είναι απάνθισμα των greatest hits του Μάικλ Τζάκσον και κυκλοφόρησε το 1975 από τη δισκογραφική εταιρεία Motown. Το άλμπουμ πώλησε 2.4 εκατομμύρια αντίτυπα παγκοσμίως και έφθασε έως τη 44η θέση του U.S. R&B albums chart. Το *[[A Collection of Michael Jackson's Oldies]]* ήταν το προηγούμενο απάνθισμα των greatest hits του Τζάκσον και κυκλοφόρησε στις 8 Δεκεμβρίου 1972.

## Κατάλογος κομματιών

## Παραπομπές



Κατηγορία:Απανθίσματα του Μάικλ Τζάκσον
Βασιλική Αγίου Απολλινάριου του Νέου

Η **Βασιλική Αγίου Απολλινάριου του Νέου** είναι παλαιοχριστιανικός ναός τύπου τρίκλιτης βασιλικής στη Ραβέννα της Ιταλίας.

## Ιστορικό
Ο ναός ιδρύθηκε αρχικά ως ανακτορικός ναός από τον Οστρογότθο ηγεμόνα Θεοδώριχο και αφιερώθηκε στο Χριστό Σωτήρα καθώς ο ίδιος ήταν οπαδός του αρειανισμού.

Το 540, ο αυτοκράτορας Ιουστινιανός Α' κατέλαβε τη Ραβένα και το 546 ο ναός δόθηκε στους Ορθόδοξους. Το 561 ο ναός αφιερώθηκε στον Άγιο Μαρτίνο από την Tours, ο οποίος ήταν γνωστός για την αντιαιρετική του δράση στη βόρεια Ιταλία. Όταν ο ναός δόθηκε στη πίστη των Ορθοδόξων, ορισμένα ψηφιδωτά αντικαταστάθηκαν. 

Tο 856, όταν ο εκτός των τειχών ναός του Αγίου Απολλιναρίου In classe, όπου φυλάσσονταν τα λείψανα του Αγίου Απολλιναρίου, κινδύνευε από αραβικές και πειρατικές επιδρομές, το σκήνωμα του Αγίου μεταφέρθηκε στο ναό του Αγίου Μαρτίνου και από τότε έγινε γνωστός ως Άγιος Απολλινάριος ο νέος. 

## Ψηφιδωτά
Τα πιο σημαντικά ψηφιδωτά βρίσκονται στους πλάγιους τοίχους του κεντρικού κλίτους πάνω από τις κιονοστοιχίες. Χωρίζονται σε 3 ζώνες: 
* Πρώτη ζώνη : πάνω από τις φωτιστικές θυρίδες,
* Δεύτερη ζώνη : ανάμεσα σε αυτές,
* Τρίτη ζώνη : στη μεγάλη ζώνη πάνω από τις κιονοστοιχίες.

Στην πρώτη ζώνη του νότιου τοίχου συναντούμε σκηνές από τα Πάθη του Κυρίου, στις οποίες ο Χριστός εμφανίζεται γενειοφόρος στον τύπο του Παντοκράτορα, ενώ στην πρώτη ζώνη του βόρειου τοίχου συναντούμε σκηνές από τα θαύματα και τη διδασκαλία του Χριστού. Σε αυτές τις σκηνές ο Χριστός εμφανίζεται νέος, αγένειος στον τύπο Εμμανουήλ. Ανάμεσα στις σκηνές συναντούμε διακοσμητικά κοχύλια, από τα οποία κρέμονται διαδήματα, που ευθυγραμμίζονται με τις μεμονωμένες μορφές της δεύτερης ζώνης. Αυτή η δεύτερη ζώνη απεικονίζει Απόστολους και Προφήτες να πατούν σε υποπόδιο. Οι δυο αυτές ζώνες χρονολογούνται στο α' μισό του 6ου αιώνα μ.Χ. .

Στην τρίτη ζώνη και τους δυο τοίχους εικονίζονται πομπές. Στο νότιο τοίχο εικονίζεται πομπή με άνδρες μάρτυρες να κατευθύνονται στον ένθρονο Χριστό οδηγούμενοι από τον Άγιο Μαρτίνο. Πάνω από τις μορφές αναγράφονται τα ονόματα των μαρτύρων. Μεταξύ τους και απεικόνιση του Αγίου Δημητρίου από τις παλαιότερες στη βυζαντινή τέχνη. Στο βόρειο τοίχο εικονίζεται πομπή γυναικών παρθένων να κατευθύνονται προς την Παναγία οδηγούμενες από τους Μάγους. 

Γενικότερα, οι μορφές δεν έχουν ατομικά χαρακτηριστικά και παρατηρούμε ισοκεφαλία των προσώπων. Οι δυο αυτές πομπές χρονολογούνται μετά το 561, οπότε ο επίσκοπος Agnellus αφαίρεσε θέματα του Θεοδώριχου. Λέγεται ότι η πομπή συναπαρτιζόταν από την οικογένεια του Θεοδώριχου.

## Παραπομπές


## Εξωτερικοί σύνδεσμοι
* 

Κατηγορία:Εκκλησίες στην Ιταλία
Κατηγορία:Ραβέννα
Μπρίστολ Σίτι

Η **Μπρίστολ Σίτι** (αγγλικά: *Bristol City*) είναι η μία από τις δύο ποδοσφαιρικές ομάδες της πόλης Μπρίστολ της Αγγλίας (η άλλη είναι η Μπρίστολ Ρόβερς). Η Μπρίστολ Σίτι έχει ως έδρα το Άστον Γκέιτ Στέιντιουμ στην περιοχή Άστον/Μπέντμινστερ της πόλης Μπρίστολ, που έχει χωρητικότητα 27.000 θεατών.

## Ιστορία
Η Μπρίστολ Σίτι ιδρύθηκε το 1897 όταν ο ερασιτεχνικός σύλλογος Μπρίστολ Σάουθ Εντ έγινε επαγγελματίκός και άλλαξε το όνομά του σε Μπρίστολ Σίτι.Η Μπρίστολ Σίτι κατέκτησε το Κύπελλο Ουαλίας - ανεξάρτητα από το γεγονός ότι πρόκειται για αγγλική ομάδα - το 1934. Το 1907 κατέκτησε την Φούτμπολ Λιγκ Ντιβίζιον 1 (αγγλ. Football League Division One), κάτι που αποτελεί την καλύτερη θέση της ομάδας σε πρωτάθλημα στην διάρκεια της ιστορίας της.

Το 1982, η Μπρίστολ Σίτι αποτέλεσε την πρώτη αγγλική ομάδα που υποβιβάστηκε τρεις διαδοχικές χρονιές αλλά μέχρι το 1990 είχε επιστρέψει στην παλιά Σέκοντ Ντιβίζιον (αγγλ. Second Division). Ακόμα ένας υποβιβασμός ακολούθησε το 1995, όταν η Σίτι τελείωσε δεύτερη από το τέλος της νέας Έντσλι Λιγκ Ντιβίζιον 1 (αγγλ. Endsleigh League Division One) και μια επιστροφή σε αυτή την κατηγορία τρία χρόνια μετά από μόλις μία σεζόν. Οι περισσότερες από τις σεζόν τους ανάμεσα στο 1999 και το 2006 ξοδεύτηκαν προσπαθώντας για την άνοδο στην κορυφή της βαθμολογίας της Φούτμπολλ Λιγκ Σέκοντ Ντιβίζιον (αγγλ. Football League Second Division).

Το παρατσούκλι της ομάδας είναι "Ρόμπινς" (αγγλ. The Robins) και ένα τέτοιο βρισκόταν στο έμβλημα της ομάδας από το 1976 μέχρι και το 1994. Τα επίσημα προϊόντα της ομάδας καθώς και οι παλιές εμφανίσεις της ομάδας φέρουν ακόμα διακριτικά με ένα τέτοιο. Μια απόπειρα της ομάδας να αλλάξει το έμβλημα της ομάδας εγκαταλήφτηκε μετά την σκληρή κριτική κριτική που δέχτηκε από τους οπαδούς.

## Έδρα
Η Μπρίστολ Σίτι έχει ως έδρα το Άστον Γκέιτ Στέιντιουμ,όμως σχεδιάζει να χτίσει ένα καινούργιο γήπεδο χωρητικότητας 30.000 θέσεων στο Άστον Βέιλ (αγγλ. Ashton Veil), το οποίο θα είναι έτοιμο εγκαίρως για την σεζόν 2012-13. Η ομάδα ανήκει στην ποδοσφαιρική ομοσπονδία του Σόμερσετ Κάουντυ  και σε αυτή του Γκλουσεστερσάιρ Κάουντυ.

## Παραπομπές


## Εξωτερικοί σύνδεσμοι
* 

Κατηγορία:Αθλητικοί σύλλογοι Αγγλίας
Κατηγορία:Ιδρύσεις αθλητικών συλλόγων το 1897
Κατηγορία:Ποδοσφαιρικές ομάδες Αγγλίας

Κατηγορία:Ιδρύσεις ποδοσφαιρικών ομάδων το 1897
Πύργος Ράντεν

thumb|250px|Ο Πύργος Ράντεν
Ο **πύργος Ράντεν** (γερμ. *Burg Rahden*) ήταν μεσαιωνικό λιμναίο κάστρο στην πόλη Ράντεν του κρατιδίου της Βόρειας Ρηνανίας-Βεστφαλίας στη Γερμανία. Είχε κτιστεί για την προστασία των εμπορικών οδών που διέσχιζαν την περιοχή. Μνημονεύτηκε γραπτώς για πρώτη φορά το 1296, ενώ από το 1320 ήταν επίσημη έδρα του τοπάρχη (γερμ. *Drost*). Ξανακτίστηκε ή διευρύνθηκε μεταξύ 1310 και 1320, ενώ συχνά έγινε αντικείμενο ενεχυροδανεισμού και καταστράφηκε το 1431 από τους στρατιώτες του καθολικού αρχιεπισκόπου του Μίντεν. Το 1591 έγινε μάχη για την κυριαρχία του πύργου, κατά την οποία ο αρχιεπίσκοπος του Μίντεν πυρπόλησε την γύρω περιοχή για να αναγκάσει τους πολιορκημένους να παραδοθούν. Το 1711 σταμάτησε να είναι επίσημη έδρα, ενώ καταστράφηκε από πυρκαγιά τον χειμώνα του 1878 και από τότε ερειπώθηκε. Το 1969 έγιναν μεμονωμένες αρχαιολογικές ανασκαφές, οι οποίες έφεραν στο φως ορισμένα στοιχεία για το κάστρο. Είχε διαστάσεις 63 x 53 μέτρα και ήταν κτισμένο μέσα σε φρέαρ νερού, που ανανεώνονταν από τα φυσικά ύδατα της γύρω πεδινής περιοχής. Η είσοδος ήταν οχυρωμένη με ανελκυόμενη πύλη. Το κάστρο διέθετε οχυρώματα, έναν στάβλο, φυλάκιο, ένα ενδιάμεσο κτίριο και διάφορους πύργους. Το 1990 έγιναν διάφορες  εργασίες επισκευής του.

## Πηγές
* Werner Kirchhoff, Reinhold Spönemann: *Das alte Amt Rahden in Bildern und Ansichten*, Meinerzhagener Druck- und Verlags-Haus, Meinerzhagen, 1987 (ISBN 3-88913-116-6)0
* Albert Ludorff: *[http://www.ub.uni-bielefeld.de/cgi-bin/nav_button.cgi?pfad=/diglib/2006/ludorff_baukunstdenkmaelerluebbecke/jpeg/&seite=00000102.jpg&jump=1&max=118 Die Bau- und Kunstdenkmäler des Kreises Lübbecke (1907)]*. Schöningh, Münster in Westfalen 1909, σελ. 68.
* Stadt Rahden: *Rahden im Wandel der Zeit*, 2008
## Εξωτερικοί σύνδεσμοι
* Παρουσίαση του πύργου στο burgenwelt.de
* Παρουσίαση του πύργου από τον σύλλογο ''Schützenverein Kleinendorf''
* Παρουσίαση του πύργου στον ιστότοπο της πόλης Ράντεν

Κατηγορία:Κάστρα στη Γερμανία
Κατηγορία:Πύργοι
Πρωτάθλημα καλαθοσφαίρισης Β΄ εθνικής κατηγορίας ανδρών 2010-2011

**Β Ανδρών 2010-2011**

Η πρώτη φάση της διοργάνωσης διήρκεσε από τις 17 Οκτωβρίου 2010 έως τις 13 Φεβρουαρίου 2011. Η δεύτερη φάση ξεκίνησε στις 19 Φεβρουαρίου και ολοκληρώθηκε στις 5 Ιουνίου 2011. Πρωταθλήτρια της κατηγορίας αναδείχτηκε η ομάδα του Ο.Φ.Η. για πρώτη φορά στην ιστορία της.


20px|Β **Βαθμολογία** 20px|Β





**Εξωτερικοί σύνδεσμοι**
*Βαθμολογία Β Ανδρών 2010-11 στην επίσημη ιστοσελίδα της ΕΟΚ.
*Αποτελέσματα Β Ανδρών 2010-11 στην επίσημη ιστοσελίδα της ΕΟΚ.



Κατηγορία:Β εθνική κατηγορία καλαθοσφαίρισης ανδρών
Πρωταθλημα Ελλαδος Β Ανδρων 2010 2011
Πρωταθλημα Ελλαδος Β Ανδρων 2010 2011
Wings

Οι **Wings** (γνωστοί και ως Paul McCartney & Wings) ήταν ένα ροκ συγκρότημα, που δημιουργήθηκε από τον πρώην Beatle Πωλ ΜακΚάρτνεϋ το 1971 και παρέμεινε ενεργό έως και το 1981.

Κατά τη διάρκεια της σταδιοδρομίας των Wings άλλαξαν πολλά πρόσωπα, ενώ οι μόνοι μουσικοί που παρέμειναν σταθεροί ήταν ο ΜακΚάρτνεϋ, η γυναίκα του Λίντα και ο κιθαρίστας Ντένι Λέιν (αγγλ. Denny Laine).

## Δισκογραφία
:''Δείτε επίσης: Δισκογραφία του Πωλ ΜακΚάρτνεϋ

### Studio albums

### Live albums

Κατηγορία:Αγγλικά rock συγκροτήματα
Κατηγορία:Μουσικά τρίο
One Day in Your Life (άλμπουμ)

Το ***One Day in Your Life*** είναι απάνθισμα των κομματιών του Μάικλ Τζάκσον κατά τα μέσα της δεκαετίας του 1970 όταν ήταν σε ηλικία 15-16 ετών, το οποίο κυκλοφόρησε το 1981 από τη Motown Records. Το άλμπουμ πώλησε 2 εκατομμύρια αντίτυπα παγκοσμίως. Τα περισσότερα κομμάτια πάρθηκαν από το τέταρτο άλμπουμ του τραγουδιστή, *[[Forever, Michael]]*. Τα άλλα τραγούδια πάρθηκαν από άλμπουμ των Τζάκσον 5 για να αυξήσουν τη διάρκεια του άλμπουμ. Η Motown αργότερα δήλωσε ότι κυκλοφόρησε το άλμπουμ σε προσπάθεια να μειώσει την επιτυχία του  *[[Off the Wall (άλμπουμ)|Off the Wall]]*.

Το ομώνυμο κομμάτι έγινε hit παγκοσμίως, ειδικά στο Ηνωμένο Βασίλειο.

## Κατάλογος κομματιών

Κατηγορία:Απανθίσματα του Μάικλ Τζάκσον
Farewell My Summer Love

Το ***Farewell My Summer Love*** (αρχικά ***Farewell My Summer Love [[1984]]*** και αργότερα ***Here I Am (Come and Take Me)*** στη Γερμανία) είναι απάνθισμα και στούντιο άλμπουμ των κομματιών του Μάικλ Τζάκσον που ηχογραφήθηκαν τον Ιανουάριο και Σεπτέμβριο του 1973. Το άλμπουμ κυκλοφόρησε από τη Motown Records στις ΗΠΑ, στις 15 Μαΐου 1984. 

Τα εννέα κομμάτι ηχογραφήθηκαν τον Ιανουάριο και Σεπτέμβριο του 1973 αλλά δεν είχαν κυκλοφορήσει νωρίτερα. Η Motown δήλωσε ότι αυτά τα κομμάτια χάθηκαν και ξαναβρέθηκαν το 1984. Για να δώσει στο άλμπουμ περισσότερη μουσική γεύση της δεκαετίας του 1980, η Motown έκανε remix όλων των κομματιών και πρόσθεσε όλα τα νέα μουσικά overdubs. Ο Τόνι Πελούζο, ο Μάικλ Λάβσμιθ και ο Στηβ Μπάρρι ανέλαβαν να παίξουν τους νέους μουσικούς ήχους. Όλοι μαζί με τον Μάικλ Μπάιρντ, ηχογράφησαν νέα κιθάρα, πληκτρολόγια, κρουστά τύμπανα σε όλλα τα κομμάτια. Το άλμπουμ έφθασε στη 46η θέση στο Billboard's pop album chart και στη 9η θέση στο UK albums chart και πώλησε περίπου 3 εκατομμύρια αντίτυπα παγκοσμίως.

Το ομώνυμο τραγούδι κυκλοφόρησε ως single τον Μάη του 1984. Έγινε Top 40 hit στις ΗΠΑ, φθάνοντας στη 38η θέση, και Top 10 hit στο Ηνωμένο Βασίλειο, φθάνοντας στη 7η θέση. Παράλληλα, ο Τζάκσον γινόταν πιο διάσημος χάρη στην επιτυχία του καλύτερου σε πωλήσεις άλμπουμ του, *[[Thriller (άλμπουμ)|Thriller]]*. Το επόμενο single, *Touch the One You Love*, κυκλοφόρησε στις ΗΠΑ και ακολουθήθηκε από το *[[Girl You're So Together]]*, αλλά απέτυχε να λάβει θέσεις στα τσαρτ. Στο Ηνωμένο Βασίλειο, ωστόσο, το *Girl You're So Together* κυκλοφόρησε ως single, μαζί με το *Touch the One You Love* σε B-side, και έγινε top 40 hit.

Όπως το *One Day in Your Life*, το *Farewell My Summer Love* δεν επανακυκλοφόρησε, παρόλο αυτά το ομώνυμο κομμάτι είναι διαθέσιμο σε αρκετές συλλογές των greatest hits του Τζάκσον. Η Motown κυκλοφόρησε το *Michael Jackson Anthology*, η οποία έχει το remix (1984) του *Farewell My Summer Love*, καθώς και τα *Don't Let It Get You Down*, *Call on Me* και *To Make My Father Proud* στις αρχικές τους (1973) εκδοχές τους. Όλες οι εννέα εκδοχές, συμπεριλαμβανομένων και των mixes του 1984, κυκλοφόρησε τον Ιούνιο του 2009 ως μέρος του *[[Hello World: The Motown Solo Collection]]* in June 2009.

## Κατάλογος κομματιών

## Τσαρτ για hits

*Το *Farewell My Summer Love* έφθασε στην 38η θέση του Pop Singles Chart, στην 37η θέση του Black Singles Chart και στην 7η θέση του UK Singles Chart
*Το *Girl You're So Together* έφθασε στην 33η θέση στο Ηνωμένο Βασίλειο

## Παραπομπές



κατηγορία:Απανθίσματα του Μάικλ Τζάκσον